
Ehitusloa andmine (1. Jõe tn 46) 

1. ASJAOLUD JA MENETLUSE KÄIK

10.03.2022 ehitisregistri elektroonilisse keskkonda laekus läbivaatamiseks  ehitusloa taotlus nr 2211271/07836 1. Jõe tn 46 kinnistule asuva eramu (ehitisregistri kood 118007214) lammutamiseks koos ehitusprojektiga „ERAMU LAMMUTUSPROJEKT 11821_EP_v01_1-Joe-46“, peaprojekteerija Yuliya Akulinina.
10.03.2022 ehitisregistri  keskkonnas on genereeritud ehitusloa  eelnõu  nr  2212271/06717, menetluse nr 295454 ning suunatud Arhitektuuri- ja Linnaplaneerimise Ametile, Linnamajandusametile kooskõlastamiseks ning arvamuste avaldamiseks.
Arhitektuuri- ja Linnaplaneerimise Amet kooskõlastas märkustega:
(1)."Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.
(2).“Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 2´3 ei anta. Kavandatav tegevus asub ranna ja kalda piiranguvööndis ja ehituskeeluvööndis. Vastavalt Looduskaitseseaduse § 37 lg 3 Ranna või kalda piiranguvööndis on keelatud: 1) reoveesette laotamine; 2) matmispaiga rajamine; 3) jäätmete töötlemiseks või ladustamiseks määratud ehitise rajamine ja laiendamine, välja arvatud sadamas; 5) maavara kaevandamine. Lammutustööde teostamisel tuleb järgida Narva linna jäätmehoolduseeskirja ning jäätmeseadust. Palun tähelepanu pöörata kõrval asuvate eluhoonete ohutusele, liiga müra mitte tekitamisele ja peenosakeste ning tolmu edasikandumise vältimisele naaberkinnistutele. Oleks parem suuremõõtmelised detailid purustamiseks viia mujale, kus puuduvad läheduses eluhooned, et vältida ülemääraseid vibratsioone, ning arvestada ka lammutustöödeks lubatud tööaegu“. 

08.04.2022 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku  §  42  lõike  2  kohaselt   pädev asutus  otsustab  keskkonnamõju  hindamise algatamise vajaduse.
2.4. 
Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1. Anda  ehitusluba 1. Jõe tn 46 kinnistule  asuva  eramu  (ehitisregistri kood 118007214) lammutamiseks vastavalt ehitusprojektile „ERAMU LAMMUTUSPROJEKT 11821_EP_v01_1-Joe-46“, peaprojekteerija Yuliya Akulinina.
3.2. Jätta  algatamata 1. Jõe tn 46 kinnistule eramu lammutamise keskkonnamõju hindamist.
3.3. 
Kohustada ehitustööde tellijat täitma kõrvaltingimused, milleks on käesoleva korralduse punktis 1 toodud  Arhitektuuri- ja Linnaplaneerimise Ameti märkused.
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

